Izglītības likums
(grozījumi 18.06.2015.)

1. Likums papildināts ar 8.1 pants. Latvijas kvalifikāciju ietvarstruktūra, kas ir valsts līmeņa atsauču sistēma, kurā pa līmeņiem sakārtotas Latvijas izglītības sistēmā piešķirtās kvalifikācijas. Ministru kabinets līdz 2016.gada 31.decembrim izdod noteikumus, kuros nosaka Latvijas kvalifikāciju ietvarstruktūras līmeņiem atbilstošus zināšanu, prasmju un kompetenču aprakstus.
8.1 pants. Latvijas kvalifikāciju ietvarstruktūra
(1) Latvijas kvalifikāciju ietvarstruktūra ir astoņu līmeņu sistēma, kas aptver izglītības pakāpes (pamatizglītība, vidējā izglītība, augstākā izglītība) un visus izglītības veidus (vispārējā izglītība, profesionālā izglītība, akadēmiskā izglītība), kā arī ārpus formālās izglītības sistēmas iegūto profesionālo kvalifikāciju. Latvijas kvalifikāciju ietvarstruktūra ir piesaistīta Eiropas kvalifikāciju ietvarstruktūrai.
(2) Latvijas kvalifikāciju ietvarstruktūras līmeņus raksturo attiecīgajā līmenī sasniedzamie mācīšanās rezultāti. Katrā nākamajā līmenī ir ietvertas iepriekšējam līmenim noteiktās zināšanas, prasmes un kompetence.
(3) Latvijas kvalifikāciju ietvarstruktūras līmeņi ir šādi:
1) pirmais kvalifikācijas līmenis - spēja uzrādīt elementāras zināšanas un izmantot tās elementāru praktisku uzdevumu veikšanai speciālista uzraudzībā;
2) otrais kvalifikācijas līmenis - spēja uzrādīt pamatzināšanas un izmantot tās vienkāršu praktisku uzdevumu veikšanai konkrētā jomā daļēji patstāvīgi speciālista uzraudzībā;
3) trešais kvalifikācijas līmenis - spēja uzrādīt vispārējas zināšanas un izmantot tās dažādu uzdevumu veikšanai nemainīgā un stabilā vidē, uzņemoties atbildību par darba rezultātu;
4) ceturtais kvalifikācijas līmenis - spēja uzrādīt vispusīgas zināšanas un patstāvīgi plānot un organizēt darbu attiecīgajā jomā, uzņemoties atbildību, strādājot individuāli, komandā vai vadot citu cilvēku darbu;
5) piektais kvalifikācijas līmenis - spēja uzrādīt vispusīgas un specializētas attiecīgajai jomai atbilstošas zināšanas; spēja izmantot analītisku pieeju praktisku problēmu risināšanai attiecīgajā profesijā mainīgā vidē; spēja izprast savas darbības jomu plašākā sociālajā kontekstā, piedalīties attiecīgās nozares attīstīšanā, izvērtēt savu un citu cilvēku darbību;
6) sestais kvalifikācijas līmenis - spēja uzrādīt pamata un specializētas zināšanas nozarē un izmantot tās profesionālas, mākslinieciskas, inovatīvas vai pētnieciskas darbības veikšanai; spēja izmantot zinātnisku pieeju problēmu risināšanai, uzņemties atbildību un iniciatīvu; spēja pieņemt lēmumus un rast radošus risinājumus mainīgos apstākļos;
7) septītais kvalifikācijas līmenis - spēja uzrādīt padziļinātas un plašas zināšanas attiecīgajā zinātnes nozarē vai profesionālajā jomā; spēja patstāvīgi izmantot teoriju, metodes un problēmu risināšanas prasmes pētnieciskas, mākslinieciskas vai augsti kvalificētas profesionālas darbības veikšanai mainīgos apstākļos; spēja patstāvīgi formulēt un kritiski analizēt sarežģītas zinātniskas un profesionālas problēmas, integrēt dažādu jomu zināšanas, dot ieguldījumu jaunu zināšanu radīšanā;
8) astotais kvalifikācijas līmenis - spēja uzrādīt plašas pētnieciskas zināšanas un prasmes; spēja parādīt, ka pārzina un izprot aktuālākās zinātniskās teorijas un atziņas, pārvalda pētniecības metodoloģiju un mūsdienu pētniecības metodes attiecīgajā zinātnes nozarē vai profesionālajā jomā un dažādu jomu saskarē; spēja patstāvīgi paaugstināt savu zinātnisko kvalifikāciju un īstenot apjomīgus zinātniskus projektus; spēja, veicot patstāvīgu, kritisku analīzi, sintēzi un izvērtēšanu, risināt nozīmīgus pētnieciskus vai inovāciju uzdevumus.

2. Likums papildināts ar 10.1 pantu - Izglītība un tikumība – Ministru kabinets līdz 2016.gada 30.jūnijam izdod noteikumus, kuros nosaka izglītojamo audzināšanas, arī valstiskās un tikumiskās audzināšanas, vadlīnijas izglītības iestādēs, izņemot augstskolas, tajā skaitā reglamentē Latvijas valsts simbolu - valsts karoga, valsts himnas un valsts ģerboņa - lietošanas noteikumus izglītības iestādē un tās rīkotajos pasākumos neatkarīgi no izglītības iestādes juridiskā statusa, ņemot vērā normatīvo aktu prasības. Izglītības iestāde drīkst lietot lielo valsts ģerboni valstiskās audzināšanas ietvaros, ministru kabinets nosaka pasākumus, kādi rīkojami valsts svētku atzīmēšanai izglītības iestādēs, izņemot augstskolas, kā arī nosaka kārtību, kādā izvērtējama informācijas, tajā skaitā mācību līdzekļu un materiālu, kā arī mācību un audzināšanas metožu atbilstība šā likuma mērķī ietvertās izglītojamā tikumiskās attīstības nodrošināšanai, kā arī šīs izvērtēšanas kritērijus. 
10.1 pants. Izglītība un tikumība
(1) Izglītības sistēma nodrošina izglītojamā tikumisko audzināšanu, kas atbilst Latvijas Republikas Satversmē ietvertajām un aizsargātajām vērtībām, īpaši tādām kā laulība un ģimene.
(2) Izglītības iestāde, izņemot augstskolas, aizsargā izglītojamo no tādas informācijas un metodēm izglītības un audzināšanas procesā, kas neatbilst šā likuma mērķī ietvertajai izglītojamā tikumiskās attīstības nodrošināšanai.

3. papildināta izglītības iestādes padomes kompetence - izglītības iestādes padome lemj par mācību un audzināšanas procesā izmantojamo metožu un informācijas, tajā skaitā mācību līdzekļu un materiālu, atbilstību šā likuma mērķī ietvertajai izglītojamā tikumiskās attīstības nodrošināšanai, kā arī tikumiskās audzināšanas vadlīnijām (31.panta trešās daļas 51punkts).

4. noteikts, ka izglītojamā pienākumus un tiesības var noteikt arī citos iestādes iekšējos normatīvos aktos, ne tikai iekšējās kārtības noteikumos (54.un 55.pants)



Vispārējās izglītības likums
(grozījumi 18.06.2015.)

1. Svešvalodas centralizēto eksāmenu vispārējās vidējās izglītības programmā var aizstāt ar starptautiskas testēšanas institūcijas pārbaudījumu svešvalodā. Ministru kabinets līdz 2015.gada 30.septembrim izdod šā likuma noteikumus, kuros nosaka kārtību, kādā svešvalodas centralizēto eksāmenu vispārējās vidējās izglītības programmā aizstāj ar starptautiskas testēšanas institūcijas pārbaudījumu svešvalodā, un apstiprina starptautisko testēšanas institūciju sarakstu (4.panta 12.1 punkts). 

2. Jaunā redakcijā izteikts 48.pants - Dokumenti par vispārējās vidējās izglītības programmas apguvi, kurš papildināts ar nosacījumu, ka par vispārējās vidējās izglītības programmas apguvi izglītojamie saņem ne tikai atestātu par vispārējo vidējo izglītību, sekmju izrakstu, bet arī vispārējās vidējās izglītības sertifikātu. 
48.pants. Dokumenti par vispārējās vidējās izglītības programmas apguvi
(1) Par vispārējās vidējās izglītības programmas apguvi izglītojamie Ministru kabineta noteiktajā kārtībā saņem atestātu par vispārējo vidējo izglītību, sekmju izrakstu un vispārējās vidējās izglītības sertifikātu.
(2) Vispārējās vidējās izglītības sertifikāts apliecina vērtējumu visos mācību priekšmetos, kuros ir organizēts centralizētais eksāmens. Ja centralizētais eksāmens svešvalodā aizstāts ar starptautiskas testēšanas institūcijas pārbaudījumu, šīs institūcijas izsniegtais dokuments, kurā fiksēts pārbaudījuma vērtējums, ir vispārējās vidējās izglītības sertifikāta sastāvdaļa, kam nav derīguma termiņa ierobežojuma.
(3) Vispārējās vidējās izglītības sertifikātā uzrādītie vērtējumi mācību priekšmetos, tai skaitā starptautiskas testēšanas institūcijas pārbaudījuma vērtējums, ja centralizētais eksāmens svešvalodā aizstāts ar starptautiskas testēšanas institūcijas pārbaudījumu, kalpo par konkursa atlases kritēriju izglītojamā uzņemšanai augstākas pakāpes izglītības programmās.
(4) Par vispārējās vidējās izglītības programmas apguvi izglītojamajam izsniedz liecību, ja:
1) nav iegūts vērtējums kādā no mācību priekšmetiem gadā vai kādā no valsts pārbaudījumiem;
2) vērtējums mācību priekšmetā gadā vai valsts pārbaudījumā atbilstoši valsts izglītības standartā noteiktajai izglītojamā mācību sasniegumu vērtēšanas kārtībai ir zemāks par četrām ballēm.



Ministru kabineta 27.12.2002. noteikumi Nr.610 
„Higiēnas prasības vispārējās pamatizglītības, vispārējās vidējās izglītības un profesionālās izglītības iestādēm”
(grozījumi 14.07.2015.)

1. Jauns nosaukums - Higiēnas prasības izglītības iestādēm, kas īsteno vispārējās pamatizglītības, vispārējās vidējās izglītības, profesionālās pamatizglītības, arodizglītības vai profesionālās vidējās izglītības programmas”

2. No noteikumiem izņemta prasība par obligāto veselības pārbaudi (8.punkts), tomēr šī prasība tiek saglabāta Ministru kabineta 27.11.2001. noteikumos Nr. 494 „Noteikumi par darbiem, kas saistīti ar iespējamu risku citu cilvēku veselībai un kuros nodarbinātās personas tiek pakļautas obligātajām veselības pārbaudēm” 
/2. Obligāto pirmreizējo veselības pārbaudi un obligātās periodiskās veselības pārbaudes veic personām, kuru darbs (mācību prakse) ir tieši saistīts ar iespējamu risku citu cilvēku veselībai un kuras nodarbina:2.3. pirmsskolas izglītības iestādēs;2.4. vispārējās izglītības iestādēs;2.6. bērnu interešu izglītības iestādēs;2.11. bērnu uzraudzības pakalpojuma sniegšanas vietās./

3. Administratīvā sloga mazināšanai, noņemta prasība par sporta zāles palīgtelpām (19.7.apakšpunkts), piemēram, inventāra novietošanai pielāgojot citas telpas. Prasības par ģērbtuvēm un dušām jau ir iekļautas noteikumu 27.punktā.

4. Lai novērstu pretrunas noteikumos, iestādes medicīnas kabinets tiek definēts kā – iestādes veselības punkts (19.11.apakšpunkts). MK 23.03.2010. noteikumu Nr. 277 „Kārtība, kādā nodrošināma izglītojamo profilaktiskā veselības aprūpe un pirmās palīdzības pieejamība izglītības iestādēs 19.11.apakšpunktā teikts, ka pirmo palīdzību izglītības iestādē var sniegt traumas gūšanas vietā, izglītības iestādes veselības punktā vai ārstniecības iestādē”.
Izglītības iestādes veselības punkts paredzēts pirmās palīdzības sniegšanai un profilaktiskai veselības aprūpei (piemēram, ikgadējai antropometrisko mērījumu veikšanai izglītojamiem), kam var pielāgot jebkuru telpu iestādē. Taču, ja iestādes vadītājs vēlas nodrošināt savā iestādē ārstniecības personas pieejamību un ārstniecības pakalpojumu sniegšanu izglītojamiem, tad veselības punkts ir jāreģistrē kā ārstniecības kabinets Veselības inspekcijas ārstniecības iestāžu reģistrā, un tam ir jāatbilst normatīvajiem aktiem par obligātajām prasībām ārstniecības iestādēm un to struktūrvienībām, kas noteiktas 2009.gada 20.janvāra Ministru kabineta noteikumos Nr.60 „Noteikumi par obligātajām prasībām ārstniecības iestādēm un to struktūrvienībām”;

5. Noteikumi papildināti ar 23.1 punktu - Izmantojot interaktīvo tāfeli, nodrošina tās projektora novietojumu tā, lai izvairītos no projektora staru kūļa tiešas iespīdēšanas acīs.

6. Izslēgta IV nodaļa – Datorklase, papildinot noteikumus ar 24.5.apakšpunktu, kas nosaka, ka minimālā platība viena izglītojamā vietai datorklasē ir 3 m2.

7. Noteikumi papildināti ar 49.1  punktu - Ēku būvniecības un telpu renovācijas darbus aizliegts veikt izglītojamo klātbūtnē, un minētie darbi nedrīkst ietekmēt izglītojamo drošību un veselību.




Ministru kabineta 17.09.2013. noteikumi Nr.890 
„Higiēnas prasības bērnu uzraudzības pakalpojuma sniedzējiem un izglītības iestādēm, kas īsteno pirmsskolas izglītības programmu”
(grozījumi 14.07.2015.)


1. Noteikumu 7.punktā ir noteikts, ka pakalpojuma sniedzējs ir atbildīgs, lai darbiniekiem būtu nepieciešamās zināšanas un prasmes higiēnas prasībām atbilstošu un drošu pakalpojumu sniegšanai. Tas nozīmē, ka iestādes vadītājs var izvēlēties kādā veidā darbinieki šis zināšanas un prasmes apgūst (kursi, apmācības vai kāds cits).

2. Būtiskas izmaiņas ir punktos par infekcijas slimībām (13., 14. un 15.punkts). 
Noteikumos līdz šim bija definētas infekcijas slimību pazīmes, ar kādām bērnu nedrīkst uzņemt iestādē, lai neapdraudētu citu bērnu veselību. Tomēr jāņem vērā, lai izvērtētu vai bērns ir saslimis ar infekcijas slimību vai nē, nepietiek ar vienu simptomu, piemēram, paaugstinātu ķermeņa temperatūru, izsitumiem vai klepu. Šādā veidā bērnam, kuram nav infekcijas slimība, bet ir alerģiska rakstura izsitumi, iesnas vai klepus, nepamatoti var tikt liegta iespēja apmeklēt pakalpojuma sniegšanas vietu, savukārt arī paaugstināta ķermeņa temperatūra ne vienmēr norāda uz saslimšanu ar infekcijas slimību.  Lai izvairītos no situācijām, kad balstoties uz noteikumos uzskaitītiem atsevišķiem slimību simptomiem, tiek pieņemti neatbilstoši lēmumi attiecībā uz bērnu ar infekcijas slimībām pieņemšanu vai nepieņemšanu iestādē, kā arī, lai nodrošinātu gan vecāku, gan iestādes atbildīgu pieeju bērnu veselības stāvokļa izvērtēšanai, tika precizētas noteikumu prasības. 
13. Pakalpojuma sniedzējs pakalpojuma sniegšanas vietā neuzņem bērnus ar:
13.1. infekcijas slimību pazīmēm, izņemot gadījumus, ja:
13.1.1. tiek pieskatīts viens bērns vai vienas ģimenes bērni;
13.1.2. pakalpojuma sniedzējam ir iespējas nodrošināt slimā bērna izolāciju atsevišķā telpā ar nepārtrauktu ārstniecības personas uzraudzību;
13.2. pedikulozi.
14. Ja bērns nav apmeklējis pakalpojuma sniegšanas vietu infekcijas slimību pazīmju dēļ vai arī ja bērns ir slimojis ar infekcijas slimību, ģimenes ārsts izsniedz izziņu vecākiem pakalpojuma sniedzēja informēšanai par bērna veselības stāvokli un, ja nepieciešams, rekomendācijām turpmākai bērna aprūpei pakalpojuma laikā.
15. Pakalpojuma sniedzēji, izņemot fiziskās personas, izstrādā iekšējās kārtības noteikumus, kuros noteikts, kā pakalpojuma sniedzējs un bērna vecāki rīkojas bērna infekcijas slimību gadījumos, un laikus iepazīstina ar tiem bērna vecākus. 
Minētos iekšējās kārtības noteikumus pakalpojuma sniedzēji, izstrādā līdz 2016. gada 1. janvārim. Līdz iekšējās kārtības noteikumu izstrādei pakalpojuma sniedzējs, laikus informējot par to bērna vecākus, neuzņem pakalpojuma sniegšanas vietā bērnus ar šādām infekcijas slimību pazīmēm - caureju, vemšanu, ādas, gļotādas vai acu ābolu dzelti, paaugstinātu (virs 37,5 °C) ķermeņa temperatūru, infekciozas izcelsmes izsitumiem (izsitumi kopā ar paaugstinātu ķermeņa temperatūru un izmaiņām bērna uzvedībā - miegainība, atteikšanās ēst, dzert, raudulība, paātrināta elpošana).

3. Jaunā redakcijā izteikti punkti, kas nosaka prasības iestādes teritorijā – 16.,16.1 un 16.2 punkti.
16. Ja pakalpojuma sniedzēja valdījumā ir teritorija, viņš nodrošina tās piemērotību bērnu aktivitātēm un tās atbilstību bērnu drošībai. Teritorijā ierīko rotaļu un sporta zonu un saimniecības zonu.
16.1 Teritorija, kurā uzturas bērni, atbilst šādām prasībām:
16.1 1. tā ir iežogota un sakopta;
16.1 2. ja teritorijā ir ūdenstilpes, tās ir iežogotas vai norobežotas;
16.1 3. teritorijas apzaļumošanai nav izmantoti augi, kas ir bīstami cilvēka veselībai, kā arī augi ar dzelkšņiem un indīgām daļām;
16.1 4. tajā nodrošina pirmsskolas vecuma bērniem atbilstošu un drošu spēļu laukumu vai sporta aprīkojumu un segumu, kā arī var ierīkot smilšu kasti, kuru pārklāj laikā, kad bērni to nelieto. Smiltis kastē nomaina reizi gadā - pavasarī.
16.2 Saimniecības zonā ierīko blīva seguma laukumu sadzīves atkritumu konteineru novietošanai. Atkritumus uzglabā slēgtos konteineros.

4. Līdz 2020.gada 1.janvārim noteikumu 19.punktā minētās prasības attiecībā uz telpu minimālo platību nav obligātas. Izvērtējot prasības par platību uz vienu bērnu, jāņem vērā faktisko bērnu skaitu grupā.


Ministru kabineta 28.12.2010. noteikumi Nr.1206 
„Kārtība, kādā aprēķina, piešķir un izlieto valsts budžetā paredzētos līdzekļus pašvaldībām pamatizglītības iestādes skolēnu ēdināšanai”
(grozījumi 11.08.2015.)

Valsts budžeta līdzekļi paredzot 1,42 euro dienā vienam izglītojamajam paredzēti no 1. līdz 4.klasei (ieskaitot).




Ministru kabineta 14.07.2015. noteikumi Nr.397 
Izglītības iestāžu un citu Izglītības likumā noteikto institūciju reģistrācijas kārtība


Noteikumu pamatā tiek saglabāta līdzšinējā izglītības iestāžu reģistrācijas kārtība. Pastiprināta uzmanība tiek vērsta uz higiēnas un drošības jautājumiem.

1. Noteikumu 15.punkts nosaka, kādas ziņas iekļaujamas izglītības iestāžu reģistrā.
15. Reģistrā par izglītības iestādi norāda šādas ziņas:
15.1. nosaukums;
15.2. juridiskā adrese atbilstoši Valsts adrešu reģistra informācijas sistēmas datiem;
15.3. dibinātājs;
15.4. juridiskais statuss;
15.5. lēmums par izglītības iestādes dibināšanu vai izglītojošas darbības uzsākšanu, tā pieņemšanas datums;
15.6. reģistrācijas datums;
15.7. piešķirtais reģistrācijas numurs;
15.8. izglītības iestādes veids un tips atbilstoši izglītības iestāžu un Izglītības likumā noteikto institūciju klasifikācijai;
15.9. nolikuma apstiprināšanas datums;
15.10. vadītājs;
15.11. izglītības iestādes tālruņa numurs;
15.12. izglītības iestādes elektroniskā pasta adrese;
15.13. tīmekļvietnes adrese (ja ir);
15.14. telpu platība;
15.15. adrese atbilstoši Valsts adrešu reģistra informācijas sistēmas datiem izglītības programmas īstenošanas vietai, kuras izveide ir saskaņota ar izglītības iestādes dibinātāju.
[bookmark: p16][bookmark: p-559160]
2. Izglītības iestādei ir pienākums 10 darbdienu laikā pēc šo noteikumu 15. punktā minēto ziņu, izglītības programmas īstenošanas vietas telpu plānojuma vai būves vai telpu grupas lietošanas veida izmaiņām vai izglītības iestādes nolikuma vai institūcijas darbību reglamentējoša normatīvā akta grozījumiem rakstiski informēt par to amatpersonu, iesniedzot attiecīgo izmaiņu vai veikto grozījumu apliecinošus dokumentus (17.punkts).

3. Rakstisku lēmumu izdod tikai gadījumā, ja mainījušās ziņas par – nosaukumu, juridisko adresi, dibinātāju, juridisko statusu, reģistrācijas numuru, izglītības iestādes veidu vai programmas īstenošanas vietas adresi (18.punkts). Par pārējām izmaiņām lēmums netiek pieņemts, bet ziņas tiek aktualizētas reģistrā (19.punkts).

4. Iesniegumus, kas iesniegti pirms šo noteikumu spēkā stāšanās, izskata atbilstoši normatīvajiem aktiem, kas bija spēkā iesnieguma iesniegšanas dienā (28.punkts).

5. Izglītības iestāžu reģistrācijas apliecības, kas izsniegtas līdz šo noteikumu spēkā stāšanās dienai, ir derīgas arī pēc šo noteikumu stāšanās spēkā  (29.punkts).




Tukuma novada Domes 02.07.2015. noteikumi Nr.9
„Kārtība, kādā Tukuma novada pašvaldības iestāde un aģentūras plāno un uzskaita ieņēmumus no maksas pakalpojumiem un ar šo pakalpojumu sniegšanu saistītos izdevumus, nosaka un apstiprina maksas pakalpojumu izcenojumus”
(stājas spēkā 2015.gada 1.augustā)



[bookmark: p10]1. Lai noteiktu maksas pakalpojumu izcenojumu, iestāde katram maksas pakalpojuma veidam saskaņā ar šo noteikumu 1.pielikumu izstrādā maksas pakalpojuma izcenojuma aprēķinu (6.punkts). 
SASKAŅOTS

Finanšu nodaļas galvenais ekonomists____________________________________________
        (amats)                                                                                             (vārds, uzvārds)                                           paraksts)
______.gada ____._________________
Maksas pakalpojuma izcenojuma aprēķins
Iestāde/aģentūra ____________________________________________________________
Maksas pakalpojuma veids: ...............................
Laikposms...................... 
	Izdevumu klasifikācijas kods
	Rādītājs (materiāla/izejvielas nosaukums, atlīdzība un citi izmaksu veidi)
	Izmaksu apjoms noteiktā laikposmā viena maksas pakalpojuma veida nodrošināšanai

	
	                         Tiešās izmaksas
	

	1119
	Darba alga pakalpojuma sniegšanā iesaistītajam personālam
	

	1210
	Valsts sociālās apdrošināšanas obligātās iemaksas
	

	2221
	Izdevumi par apkuri
	

	2222
	Izdevumi par ūdeni un kanalizāciju
	

	2223
	Izdevumi par elektroenerģiju
	

	2224
	Izdevumi par atkritumu savākšanu
	

	2233
	Izdevumi par transporta pakalpojumiem
	

	2242
	Transportlīdzekļu uzturēšana un remonts
	

	2247
	Apdrošināšanas izdevumi
	

	2279
	Pārējie izdevumi par pakalpojumiem
	

	2311
	Biroja preces
	

	2322
	Degviela
	

	2350
	Kārtējā remonta un iestāžu uzturēšanas materiāli
	

	
	Nolietojums (amortizācija)
	

	
	                         Tiešās izmaksas kopā:
	

	
	                         Netiešās izmaksas
	

	1119
	Darba alga pakalpojuma sniegšanā iesaistītajam personālam
	

	1210
	Valsts sociālās apdrošināšanas obligātās iemaksas
	

	2223
	Izdevumi par elektroenerģiju (apgaismojums)
	

	2243
	Inventāra un aparatūras remonts
	

	
	                         Netiešās izmaksas kopā:
	

	
	Pakalpojuma izmaksas kopā:
	

	Maksas pakalpojumu vienību skaits (gab.)
	

	Maksas pakalpojuma izcenojums
	

	

	Nobraukti km
	

	Maksas pakalpojuma izcenojums par 1 km 
	

	

	Maksas pakalpojuma izcenojums par 1 stundu 
	

	Maksas pakalpojuma izcenojums par 1 stundu par darbu nakts stundās no plkst.22.00-6.00, brīvdienās un svētku dienās
	



Aprēķinu sastādīja:________________________________________________________________________
(amats)                                                                              (vārds, uzvārds)                                                    (paraksts)
Aprēķinu apstiprināja:_______________________________________________________________________
(amats)                                                                              (vārds, uzvārds)                                                    (paraksts)

2. Maksas pakalpojuma izcenojums ietver visas izmaksas, kuras rodas, sniedzot maksas pakalpojumu (7.punkts), un to aprēķina, izmantojot šādu formulu: 
Imp = (Tizm + Nizm)/Vsk, kur
Imp – viena sniegtā maksas pakalpojuma veida vienas vienības izcenojums; 
Tizm – tiešās izmaksas jeb izmaksas, kas ir tieši attiecināmas uz maksas pakalpojuma sniegšanu. Šīs izmaksas parasti ietver maksas pakalpojuma sniegšanai izlietoto materiālu iegādes izmaksas un tiešos izdevumus darba samaksai, kā arī ar šo samaksu saistītās valsts sociālās apdrošināšanas obligātās iemaksas; 
Nizm – netiešās izmaksas jeb izmaksas, kas ir netieši saistītas ar attiecīgā maksas pakalpojuma sniegšanu, piemēram, iestādes vadībā un administrācijā nodarbināto darbinieku un citu darbinieku darba algas un ar šīm algām saistītās valsts sociālās apdrošināšanas obligātās iemaksas, pamatlīdzekļu remonta un ekspluatācijas izdevumi, telpu apkures un apgaismošanas izdevumi, pamatlīdzekļu nolietojums, nomas maksa un apdrošināšanas maksājumi, vispārējas nozīmes palīgmateriāli un citi ar attiecīgā maksas pakalpojuma sniegšanu netieši saistīti izdevumi; 
Vsk – plānotais maksas pakalpojuma vienību skaits noteiktā laikposmā.

[bookmark: p14]3. Aprēķinot maksas pakalpojumu izcenojumus, nosaka diferencētas maksas pakalpojumu cenas, ņemot vērā pakalpojumu sniegšanas (pieprasīšanas) veidus (piemēram, elektroniskā formā vai personīgi) (10.punkts) kā arī, tajos paredz atvieglojumus normatīvajos aktos noteiktajām mērķa grupām (piemēram, bērni, studenti, daudzbērnu ģimenes, pensionāri, personas, kurām noteikta invaliditāte, bez vecāku gādības palikuši bērni), lai nodrošinātu maksas pakalpojumu pieejamību (11.punkts).

4. Maksas pakalpojumu cenrāža apstiprināšana:
 - Iestāde izstrādātos maksas pakalpojumu izcenojumu aprēķinus (1.pielikums) iesniedz saskaņošanai Tukuma novada pašvaldībā. Saskaņošanu veic Tukuma novada pašvaldības Finanšu nodaļas galvenā ekonomiste (13.punkts). 
[bookmark: p17]- Iestāde, izmantojot saskaņotos maksas pakalpojumu izcenojumu aprēķinus, izstrādā maksas pakalpojumu cenrādi kā pielikumu (2.pielikums), un iesniedz Tukuma novada pašvaldībā rakstiskā un elektroniskā veidā. Cenrādī norāda maksāšanas kārtību, likmes, atvieglojumus, to piemērošanas nosacījumus un citus īpašos nosacījumus (14.punkts). 
Iestāde/aģentūra ____________________________________________________________
Sniegto maksas pakalpojumu cenrādis

	Nr.
p.k.
	Pakalpojuma veids*
	Mērvienība
	Cena bez PVN
(euro)
	PVN
(euro)*
	Cena ar PVN
(euro)

	1
	A4 lapas kopēšana uz vienas puses
	gb
	0.07
	Nav PVN maksātājs
	0.07

	
	
	
	
	
	

	
	
	
	
	
	



- Pēc maksas pakalpojumu izcenojumu aprēķinu saskaņošanas, maksas pakalpojumu cenrāža izstrādāšanas un iesniegšanas, iestādes vadītājs kopā ar Tukuma novada pašvaldības Juridiskās nodaļas juristu sagatavo lēmuma projektu par iestādes maksas pakalpojuma cenrāža apstiprināšanu; lēmuma projektam pielikumā pievieno maksas pakalpojumu cenrādi; kā pievienotos dokumentus lēmuma projektam pievieno maksas pakalpojumu izcenojumu aprēķinus (15.punkts).
- Lēmumu projektu izskata Finanšu komitejas sēdē (16.punkts).

5. Jaunus maksas pakalpojumus apstiprina vai grozījumus maksas pakalpojumu cenrādī izdara šādos gadījumos (20.punkts): 
1.2. ir izdarīti grozījumi normatīvajos aktos vai mainījušies apstākļi, kas ietekmē iestādes vai aģentūras sniedzamo maksas pakalpojumu klāstu; 
1.3. ir būtiski mainījušās (samazinājušās vai palielinājušās) tiešās vai netiešās izmaksas, kuras veido maksas pakalpojumu izcenojumus; 
1.4. [bookmark: p19][bookmark: p21][bookmark: p22]ir tā mainījies plānoto maksas pakalpojumu vienību skaits noteiktā laikposmā, ka tas būtiski ietekmē vienas pakalpojuma vienības sniegšanas izmaksas;
1.5. maksas pakalpojumu cenrādi pārskata vienu reizi gadā, lai pārliecinātos vai nav jāizdara grozījumi maksas pakalpojumu cenrādī.

[bookmark: _GoBack]

Ministru kabineta 13.03.2012.0noteikumi Nr.172 
„Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem”
(grozījumi stājas spēkā 01.01.2016.)

4.1 Vispārējās pamatizglītības, vispārējās vidējās izglītības un profesionālās izglītības iestādēs un to teritorijā papildus kompleksajai pusdienu un izvēles ēdienkartei drīkst izplatīt šādus pārtikas produktus:
4.1 1. svaigus augļus, ogas un dārzeņus;
4.1 2. žāvētus augļus, ogas, dārzeņus un sukādes bez pārtikas piedevām - krāsvielām, saldinātājiem un konservantiem;
4.1 3. negrauzdētus riekstus un sēklas bez pievienotā cukura, sāls un pārtikas piedevām - krāsvielām, saldinātājiem un konservantiem;
4.1 4. pienu un raudzētus piena produktus (piemēram, acidofilais piens, paniņas, rjaženka, kefīrs un jogurts), kuros tauku saturs nepārsniedz 2,5 %, un biezpienu, kurā tauku saturs nepārsniedz 5 %;
4.1 5. saliktus piena produktus, kuros kopējais tauku saturs nepārsniedz 2,5 %, un saliktus piena produktus, kuru sastāvā ir biezpiens un kopējais tauku saturs nepārsniedz 5 %. Šādi produkti satur ne vairāk kā 5 g pievienotā cukura uz 100 g vai 100 ml produkta un ne vairāk kā 1 g sāls uz 100 g vai 100 ml produkta, bez aromatizētājiem (izņemot dabīgos aromatizētājus) un pārtikas piedevām - krāsvielām, garšas pastiprinātājiem, konservantiem un saldinātājiem;
4.1 6. sieru, kurā tauku saturs sausnā nepārsniedz 45 %;
4.1 7. dzērienus:
4.1 7.1. dzeramo ūdeni, avota ūdeni un dabīgos minerālūdeņus, kuros minerālsāļu saturs sausajā atlikumā nepārsniedz 1500 mg/l;
4.1 7.2. augļu sulas, kā arī dārzeņu sulas bez pārtikas piedevām, pievienotā cukura un sāls;
4.1 7.3. augļu nektārus, kuros kopējais ogļhidrātu daudzumus nepārsniedz 15 g uz 100 ml produkta, bez glikozes, glikozes-fruktozes un fruktozes-glikozes sīrupa un bez pārtikas piedevām - saldinātājiem;
4.1 7.4. kas pagatavoti, izmantojot zaļo, melno un augu tēju, izņemot šķīstošo tēju;
4.1 7.5. kas pagatavoti, izmantojot maltu, grauzdētu kafiju vai sausu vai pastas veida cigoriņu ekstraktu;
4.1 7.6. kas pagatavoti, izmantojot kakao pulveri ar samazinātu tauku saturu, kur kakao sviesta saturs sausnā ir mazāks par 20 %, bez pārtikas piedevām - saldinātājiem;
4.1 8. šokolādi, kas satur ne mazāk kā 43 % kopējās kakao sausnas, un kopējā kakao sausnā ir ne mazāk kā 26 % kakao sviesta;
4.1 9. sausmaizītes (galetes), sausiņus un barankas, kurās nav daļēji hidrogenētu augu tauku un pārtikas piedevu un kurās ir ne vairāk kā 5 g cukura uz 100 gramiem produkta

